ʼಡ್ರಗ್ಸ್ ಪ್ರಕರಣʼದಿಂದ ಇಡೀ ಕರ್ನಾಟಕಕ್ಕೆ ಮೆಸೇಜ್ ಸಿಕ್ಕಿದೆ, ನಟರನ್ನ ಬಂಧಿಸದಿದ್ದಕ್ಕೆ ಬೇಸರವಿದೆ: ಇಂದ್ರಜಿತ್ ಲಂಕೇಶ್ ಬೆಂಗಳೂರು: ಸ್ಯಾಂಡಲ್ವುಡ್ನಲ್ಲಿ ಗಾಂಜಾ ಘಾಟಿದೆ ಎನ್ನುವ ಹೇಳಿಕೆ ನೀಡಿ ಭಾರೀ ತಲ್ಲಣ ಸೃಷ್ಟಿಸಿದ್ದ ಇಂದ್ರಜೀತ್ ಲಂಕೇಶ್ ಸಧ್ಯ ಬೇಸರಗೊಂಡಿದ್ದಾರೆ. ಈ ಡ್ರಗ್ಸ್ ತನಿಖೆಯ ಬಗ್ಗೆ ಅಸಮಾಧಾನ ವ್ಯಕ್ತ ಪಡಿಸಿದ್ದಾರೆ. ಹೌದು, ಶಕೀಲ ಸಿನಿಮಾ ಸುದ್ದಿಗೋಷ್ಠಿಯಲ್ಲಿ ಮಾತನಾಡಿದ ಇಂದ್ರಜಿತ್ ಲಂಕೇಶ್, ಇಡೀ ಕರ್ನಾಟಕಕ್ಕೆ ಈ ಪ್ರಕರಣದಿಂದ ಮೆಸೇಜ್ ಸಿಕ್ಕಿದ್ದು, ತನಿಖೆ ನಡೆಯುತ್ತಿದೆ. ಆದ್ರೆ, ಜನರು ಹಲವು ಪ್ರಶ್ನೆ ಕೇಳುತ್ತಿದ್ದಾರೆ. ಬರೀ ನಟಿಯರು ಮಾತ್ರ ಡ್ರಗ್ಸ್ ತಗೋಳೋದಾ? ನಟರು ತೆಗೆದುಕೊಂಡಿಲ್ವಾ? ಎನ್ನುತ್ತಿದ್ದಾರೆ. ನಾನೂ ಅದನ್ನೇ ಕೇಳುವೆ. ಡ್ರಗ್ ಹಿನ್ನೆಲೆ ಇರುವವರನ್ನ ಯಾಕೆ ಅರೆಸ್ಟ್ ಮಾಡಿಲ್ಲ?. ಈ ಡ್ರಗ್ಸ್ ಪ್ರಕರಣದ ತನಿಖೆಯ ಬಗ್ಗೆ ನನಗೂ ಅಸಮಧಾನವಿದ್ದು, ಸರಿಯಾದ ತನಿಖೆ ನಡೆದಿಲ್ಲ ಎಂದರು.